CELEX: 62011CN0368
Language: el
Date: 2011-07-11 00:00:00
Title: Υπόθεση C-368/11: Αίτηση για την έκδοση προδικαστικής αποφάσεως, την οποία υπέβαλε το Tribunale di Santa Maria Capua Vetere (Ιταλία) στις 11 Ιουλίου 2011 — Ποινική διαδικασία κατά Raffaele Arrichiello

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/11
            
         Αίτηση για την έκδοση προδικαστικής αποφάσεως, την οποία υπέβαλε το Tribunale di Santa Maria Capua Vetere (Ιταλία) στις 11 Ιουλίου 2011 — Ποινική διαδικασία κατά Raffaele Arrichiello
   (Υπόθεση C-368/11)
   2011/C 282/20
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Santa Maria Capua Vetere
   
      Διάδικοι στην υπόθεση της κύριας δίκης
   
   Raffaele Arrichiello
   
      Προδικαστικό ερώτημα
   
   Πώς ερμηνεύονται τα άρθρα 43 και 49 της Συνθήκης για την ίδρυση της Ευρωπαϊκής Κοινότητας, που αφορούν την ελευθερία εγκαταστάσεως και παροχής υπηρεσιών στον τομέα των στοιχημάτων επί αθλητικών αγώνων; Ειδικότερα επιτρέπουν οι εν λόγω διατάξεις της Συνθήκης μια εθνική ρύθμιση που θεσπίζει κρατικό μονοπώλιο και σύστημα παραχωρήσεων και αδειών που, στο πλαίσιο καθορισμένου αριθμού παραχωρήσεων, θεσπίζει:
   
               α)
            
            
               την ύπαρξη μιας γενικού χαρακτήρα προστασίας των δικαιούχων παραχωρήσεων που έλαβαν χώρα κατά το παρελθόν μετά από διαδικασία από την οποία αποκλείστηκε παρανόμως μέρος των επιχειρήσεων·
            
         
               β)
            
            
               διατάξεις που εγγυώνται εκ των πραγμάτων τη διατήρηση των εμπορικών θέσεων που αποκτήθηκαν κατόπιν διαδικασίας από την οποία αποκλείστηκε παρανόμως μέρος των επιχειρήσεων (όπως, π.χ., απαγορεύοντας στους νέους παραχωρησιούχους να εγκαταστήσουν τα πρακτορεία τους εντός ορισμένης αποστάσεως από τα ήδη λειτουργούντα)·
            
         
               γ)
            
            
               περιπτώσεις εκπτώσεως της παραχωρήσεως και καταπτώσεως εγγυήσεων μεγάλου ύψους, ιδίως όταν ο παραχωρησιούχος επιδίδεται, αμέσως ή εμμέσως, σε διασυνοριακές δραστηριότητες παιγνίων παραπλήσιες με εκείνες που αποτελούν αντικείμενο της παραχωρήσεως;